Doitu zure babeskopia-ezarpenak

# Ezarpenak

# Babeskopia automatikoak

Aktibatu aukera hau Déjà Dup-ek babeskopia automatikoki egin dezan. Aukera gomendatua da hori, horrela ez baituzu ahaztuko babeskopiak egin behar dituzula. Babeskopiak erabilgarriagoak dira berriagoak direnean, beraz garrantzitsua da aldizka babeskopia egitea.

# Babeskopiaren kokapena

Erabili aukera hauek Déjà Dup-ek babeskopia egitean edo leheneratzean erabiliko duen kokapena adierazteko:

# Hodei-zerbitzuak

Babeskopiarako hasierako lehen kokapenak hainbat konpainiak eskaintzen dituzten hodeiko biltegiratze-zerbitzuak dira. Zure datuak gordetzen dituzte diru-kopuru txiki baten truke. Gomendagarria da honelako hodeiko zerbitzu bat erabiltzea, zure datuak ordenagailutik kanpo (esan nahi baita, etxetik kanpo: hondamendia edo lapurreta gertatuz gero, zure datuak seguru egongo diren leku bat) gordetzeko modu erraza baita.

Zerbitzu hauek dirua kostatzen dute. Irakurri haien prezioak arretaz, erabili baino lehen.

# Urruneko zerbitzariak

Hautatu urrutiko zein zerbitzari-motara konektatu nahi duzun. Ondoren, zerbitzariaren informazioa sar dezakezu. bestela, zure zerbitzariaren URLa ezagutzen baduzu, hautatu Kokapen pertsonalizatua eta sartu hura.

# Euskarri aldagarria

Euskarri aldagarriak ikusi ahal izango dituzu zerrendan, esaterako kanpoko disko zurrunak edo flash-unitateak.

# Karpeta lokala

Beharbada karpeta lokal bat ere hautatu nahiko duzu babeskopiaren kokapenerako. Kontuan izan babeskopiak nahiko handiak izan daitezkeela, beraz segurtatu nahiko leku libre daukazula.

Hau ez da gomendagarria, dena gal baitezakezu, bai jatorrizko datuak zein babeskopiak, zure hardwareak huts egiten badu.

# Babeskopia egingo diren karpetak

Hautatu zein karpeta babestuko duzun. Sakatu Gehitu edo Kendu botoiak zerrenda moldatzeko. Zure datuak soilik babestu nahi badituzu, aski da modu lehenetsian datorren Karpeta nagusia hautatuta uztea.

# Ezikusiko diren karpetak

Hautatu karpeten zerrenda bat, haien babeskopia egin ez dadin. Sakatu Gehitu edo Kendu botoiak zerrenda moldatzeko.

Zure datuetako batzuk oso handiak eta ez hain garrantzizkoak izan daitezke. Kasu horretan, denbora eta espazioa irabaziko duzu horien babeskopia egiten ez baduzu.

Modu lehenetsian, zenbait kokapen beti ezikusten dira:

~/.adobe/Flash_Player/AssetCache

~/.cache

~/.gvfs

~/.Private

~/.recent-applications.xbel

~/.recently-used.xbel

~/.steam/root (modu lehenetsian ~/.local/share/Steam ere ezikusten duena)

~/.thumbnails

~/.xsession-errors

/proc

/run

/sys

/tmp

# Mantendu babeskopiak

Hautatu babeskopien fitxategiak mantenduko diren gutxieneko denbora-tartea. Fitxategi hauek espazio gehiegi betetzen dutela ikusten baduzu, iraupen hau laburtu egin dezakezu. Inplementazio-xehetasunak direla eta, fitxategiak hautatutako denbora baino pixka bat luzeago manten daitezke. Ez da fitxategirik ezabatuko garaia baino lehen.

Babeskopiak betiko gordetzen dira modu lehenetsian, baina hala ere lehenago ezaba daitezke babeskopiaren kokapena espaziorik gabe geratzen bada.