Нагласете настройките за архивиране

# Настройки

# Автоматични резервни копия

Включете тази опция за да накарате Déjà Dup автоматично да прави резервни копия вместо Вас. Това е препоръчително, за да не се налага да помните да го правите сами. Архивите са по-полезни, когато са по-скорошни, така че е важно да ги правите редовно.

# Местоположение на резервните копия

Ползвайте тези опции за да зададете местоположението, което Déjà Dup ще използва за създаване на резервни копия или за възстановяване:

# Облачни услуги

Първите няколко местоположения са облачни услуги за съхранение, осигурявани от различни компании. Срещу малка такса, те пазят Вашите архиви. Тези облачни услуги са за препоръчване, понеже това е лесен начин за запазване на данните Ви другаде (има се предвид извън дома Ви: в случай на бедствие или кражба, Вашите данни ще са на сигурно място).

Тези услуги струват пари. Прочетете внимателно ценоразписите им, преди да ги използвате.

# Отдалечени сървъри

Изберете типа на отдалечения сървър, към който искате да се свържете. След това, може да въведете информацията за сървъра. Алтернативно, ако знаете URL на сървъра, изберете Потребителско местоположение и го въведете.

# Премахваеми носители

В списъка може да видите премахваеми носители като външни твърди дискове или флашки.

# Локална папка

Вие също може да изберете да ползвате локална папка за местоположение за резервните копия. Имайте предвид, че резервните копия може да са доста големи, така че, убедете се, че имате достатъчно свободно дисково пространство.

Този вариант не е за препоръчване, понеже, ако Вашият хардуер се повреди, Вие може да загубите както оригиналните данни, така и резервните копия.

# Папки, на които да се правят резервни копия

Съставете списък на папките за архивиране. С бутоните Добавяне и Премахване можете да променяте списъка. Ако Ви интересува съхраняването само на Вашите собствени данни, подразбиращото се Домашна папка е достатъчно.

# Папки, на които да не се правят резервни копия

Изберете папките, които да бъдат пропуснати при архивирането. С бутоните Добавяне и Премахване можете да променяте списъка.

Някои от данните Ви може да са обемисти и не толкова важни за Вас. В такъв случай, Вие може да спестите част от времето си и пространството като ги изключите от архива.

Някои местоположения се игнорират по подразбиране:

~/.adobe/Flash_Player/AssetCache

~/.cache

~/.gvfs

~/.Private

~/.recent-applications.xbel

~/.recently-used.xbel

~/.steam/root (което по подразбиране игнорира също ~/.local/share/Steam)

~/.thumbnails

~/.xsession-errors

/proc

/run

/sys

/tmp

# Запазване на резервни копия

Изберете минималния срок за пазене на резервните копия. Ако забележите, че архивните файлове заемат твърде много място, може да решите да намалите този срок. Поради начина на реализация, файловете може да се пазят малко по-дълго от зададеното, но няма да се трият преждевременно.

По подразбиране, резервните копия се съхраняват вечно, но все пак може да бъдат изтривани, ако пространството на местоположението им започне да привършва.